Neinar Seli

Neinar Seli (sündinud 7. detsembril 1959) on Eesti suurettevõtja ja endine poliitik, IX Riigikogu liige. Talle kuuluvad mitmed Tartu ettevõtted, näiteks Estiko kontsern, hotellid Lydia ja Dorpat, ärihoone Plasku ning kaubanduskeskus Tasku. Selile kuuluvad või on kuulunud holding-firma Rondam, puidufirmad Thompson, Neiveland ja Türi Mets, Livoonia Kinnisvara, kaubandusettevõtted Figaro, Forward ja Dagi, turvasüsteeme müüv Seiko, Tartu Raadio üks omanikest Luik, Haapsalu hotell jpt. Seli ettevõtete juhatustes on töötanud hilisem peaminister Andrus Ansip. Seli on üks Eesti edukamaid investoreid. 2009. aasta kevadel kaebas Seli ajalehe Eesti Ekspress kohtusse ajakirjanik Tarmo Vahteri artikli eest "Maadevahetuse pöörasid parseldamiseks reformierakondlased", nõudes väite "Seli lükkas riigikogus läbi kaitstavate loodusobjektide seaduse muutmise" ümberlükkamist. 2011. aasta septembri lõpus jättis Harju maakohus kaebuse rahuldamata ning 2012. aasta septembris ei võtnud riigikohus kassatsioonkaebust menetlusse. Vahteri andmeil oli esimeste maadevahetajate seas endise riigikogu liikme Neinar Seli ja tema venna Anti Seli äripartner, keda finantseeris Anti Seli ja kes sai maadevahetuseks laenu ka Maaelu Edendamise Sihtasutuselt. Riigikogu keskkonnakomisjoni liikmena kaitses Neinar Seli riigikogu saalis 2001. aastal komisjoni nimel kaitstavate loodusobjektide seaduse muutmise seadust. Artikli eest pälvis Tarmo Vahter Bonnieri preemia. 2011. aastal algatati Seli vastu kriminaalasi, kuna ta oli lasknud Otepää looduspargi Pühme sihtkaitsevööndis ebaseaduslikult metsa raiuda. 7. novembril 2012 valis Eesti Olümpiakomitee täiskogu Neinar Seli neljaks aastaks (kuni 2016) organisatsiooni uueks presidendiks. Seli on tegelenud vasaraheitega. Ta tuli 1977–1980 Eesti noorte- ja juunioride meistriks ning 1983, 1997, 1998 ja 1999 täiskasvanute Eesti meistrivõistlustel 3. kohale. Seenioride klassis tuli ta 2004 maailmameistriks vasaraheites, 2010 sise-MM-il, 2003 MM-il ja 2000 EM-il sai hõbemedali. 2010 sai ta veteranide MMil vasaraheites hõbemedali. Tema isiklikud rekordid on vasaraheites 69,62 (1983) ja kuulitõukes 15,07 (1984). Bioloogiateaduste kandidaat (1990) 1983-1987 Tartu Riikliku Ülikooli Spordifüsioloogia kateedri statsionaarne aspirantuur 1977–1981 Tartu Riiklik Ülikool, kehakultuur (cum laude) 1966–1977 Tartu 5. Keskkool (praegune Tamme Gümnaasium) Võru Lahingukooli reservohvitseride kursused (majori auaste) 1987–1994 Tartu Ülikooli õppe- ja spordibaaside juhataja 1981–1995 Tartu Ülikooli kehakultuuriteaduskonna õppejõud 1994–... ASi Wermo nõukogu esimees 1994–... ASi Rondam nõukogu esimees 1994–1999 ASi Rondam peadirektor 1995–... ASi Estiko nõukogu esimees 1996–... Tartu linnavolikogu liige 1999–2003 Riigikogu IX koosseisu liige 1999–... SA Tartu Ülikooli Kliinikum nõukogu liige 1999–2011 ASi Tartu Veevärk nõukogu esimees 2005–2014 ASi Tallinna Sadam nõukogu esimees 2011–... OÜ Chemestmed, juhatuse liige 1992 Tartu Rotary klubi asutajaliige (president 2001–2002) 1994 Reformierakonna asutajaliige (astus välja 2015) 1999–2004 Eesti Kergejõustikuliidu president, alates 2007 aupresident 2001–2016 Eesti Olümpiakomitee täitevkomitee liige 2005– Eesti Olümpiaakadeemia president 2008–2012 Eesti Olümpiakomitee asepresident 2009–2018 MTÜ Eesti Kaitsetööstuse Liidu asutaja ja juhatuse liige 2012–2016 Eesti Olümpiakomitee president, alates 2023 aupresident 2022– Eesti Spordiseltsi Kalev president. 2006 Kaitseliidu Valgeristi II klassi teenetemärk 2006 Valgetähe III klassi teenetemärk 2007 Eesti Politsei teenistusmärgi eriklass 2008 Portugali Vabariigi Valgetähe orden 2008 Lõuna Politseiprefektuuri teenetemärk 2009 Kaitseväe Lahingukooli teenetemärk 2019 Eesti Kaubandus-Tööstuskoja I klassi aumärk 2021 Tartu linna aukodanik 2022 Tartu Ülikooli Tänutäht 2022 Kaitseministeeriumi Kuldrist  Pikemalt artiklis Neinar Seli sihtkapital 25. mail 2004 asutas Neinar Seli Tartu Kultuurkapitali juurde omanimelise sihtkapitali, et aidata kaasa eesti spordi edendamisele. Sihtkapitalist antakse välja kord aastas stipendiumid enim silmapaistnud sportlikule perekonnale, Tartus gümnaasiumis või ülikoolis õppivale ja töö kõrvalt tippspordiga tegelevale sportlasele, spordipedagoogile (treenerile, kehalise kasvatuse õpetajale) ja spordiveteranile. 6. märtsil 2008 asutas Neinar Seli sihtkapitali juurde ka meditsiini valdkonna alakapitali, soovides kaasa aidata Eesti meditsiini edendamisele ja Tartu Ülikooli Kliinikumi teadustöö taseme tõstmisele. Neinar Seli on abielus Kersti Seliga (sündinud 15. novembril 1965) ja tal on kolm last: Silje Märtson, Kristo Seli (sündinud 29. novembril 1989, Eesti noortemeister korvpallis) ja Kätriin Seli. Kõik nad töötavad Estiko Grupis. "Neinar Seli – salapärane Tartu ärimees" Eesti Ekspress, mai 1995 (kordus 27. juuni 2009) "Investorite TOP – vaata rahakaid investoreid". Originaali arhiivikoopia seisuga 10. mai 2011. Vaadatud 23. oktoobril 2012. Eesti edukaimate investorite TOP, Äripäev, 13.04.2012 "Neinar Seli kaotas lõplikult kohtuvaidluse Eesti Ekspressiga" Postimees, 04.09.2012 Tarmo Vahter "Maadevahetuse pöörasid parseldamiseks reformierakondlased" Eesti Ekspress, oktoober 2008 (kordus 4. september 2012) Peeter Ernits "Neinar Seli raiub metsa, kaitsepolitseinik kõrval" Maaleht, 7. juuni 2012 "Neinar Seli kriminaalasi jäi toppama" EPL, 7. juuni 2012 https://www.esbl.ee/biograafia/Neinar_Seli/?tul=1& "Arhiivikoopia". Originaali arhiivikoopia seisuga 5. märts 2016. Vaadatud 24. oktoobril 2012.{{netiviide}}: CS1 hooldus: arhiivikoopia kasutusel pealkirjana (link) Neinar Seli teenis veteranide MMil vasaraheites hõbemedali http://www.lahingukool.ee/uudised/kaitsevae-voru-lahingukool-andis-teenetemarke/ president Toomas Hendrik Ilvese käskkiri nr 4 (16.02.2012) Eesti riiklike teenetemärkide kavaleride andmebaas presidendi kantselei kodulehel (president.ee). "Tartu Ülikooli Tänutähe kavalerid". Tartu Ülikool. Vaadatud 4.12.2022. Neinar Seli sihtkapital. Tartu Kultuurkapitali veebisait. Viitamistõrge: <references>-siltide vahel olevat <ref>-silti nimega "O5OY5" ei kasutata eelnevas tekstis. Andres Vaher "NEINAR SELI: "Olen Eesti pealekaevatuim inimene. Aga mu südametunnistus on puhas."" Õhtuleht, 17. oktoober 2012 Aivar Hundimägi "Rikaste TOP: Neinar Seli – esimene Tartu ettevõtja" ÄP, 08.01.2010 "Neinar Seli plaanid: spordiklassid, spordimeisterlikkuse grupid, Audentes üle Eesti laiali" Õhtuleht, 15. oktoober 2012 "Videolugu: Neinar Seli vanarauakogu" Postimees, 20.10.2010 "Neinar Seli – salapärane Tartu ärimees" Eesti Ekspress, mai 1995 (kordus 27. juuni 2009) "Neinar Seli kriminaalasi jäi toppama" EPL, 7. juuni 2012 Peeter Ernits "Neinar Seli raiub metsa, kaitsepolitseinik kõrval" Maaleht, 7. juuni 2012 "Neinar Seli kaotas lõplikult kohtuvaidluse Eesti Ekspressiga" Postimees, 04.09.2012 Tarmo Vahter "Maadevahetuse pöörasid parseldamiseks reformierakondlased" Eesti Ekspress, oktoober 2008 (kordus 4. september 2012) Neinar Seli: olen nõus noorte nimel oma palgast loobuma, EPL, 16. oktoober 2012